Úradný vestník L 225 , 06/09/1996 S. 0001 - 0002



Nariadenie Komisie (ES) č. 1735/96 zo 4. septembra 1996 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením (ES) č. 1192/96 [2] a najmä na jeho článok 9, keďže s cieľom zaistenia jednotného uplatňovania kombinovanej nomenklatúry pripojenej k tomuto nariadeniu je potrebné prijať opatrenia týkajúce sa zatrieďovania tovarov uvedených v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá pre interpretáciu kombinovanej nomenklatúry a tieto pravidlá sa uplatňujú tiež na akúkoľvek inú nomenklatúru, ktorá je na nej úplne alebo sčasti založená alebo ktorá k nej pridáva ďalšie triedenie a ktorá je stanovená osobitnými ustanoveniami spoločenstva, s cieľom uplatňovania sadzobných alebo iných opatrení týkajúcich sa obchodu s tovarom; keďže podľa uvedených všeobecných pravidiel, tovary opísané v stĺpci 1 tabuľky pripojenej k tomuto nariadeniu sa musia zatrieďovať do príslušného číselného znaku KN uvedeného v stĺpci 2 na základe odôvodnení stanovených v stĺpci 3; keďže je prijaté, že držiteľ môže naďalej používať záväzné informácie o nomenklatúrnom zatriedení tovaru vydané colnými orgánmi členských štátov pokiaľ ide o zatriedenie tovarov do kombinovanej nomenklatúry a ktoré nevyhovujú tomuto nariadeniu podľa ustanovení článku 12 (6) nariadenia Rady (EHS) č. 2913/92 z 12. októbra 1992 zriaďujúceho Colný kódex spoločenstva [3], na obdobie troch mesiacov; keďže opatrenia ustanovené v tomto nariadení sú v súlade so stanoviskom sekcie pre colnú a štatistickú nomenklatúru Výboru pre Colný kódex, PRIJALA TOTO NARIADENIE: Článok 1 Tovary opísané v stĺpci 1 pripojenej tabuľky sú v súčasnosti zatrieďované v rámci kombinovanej nomenklatúry do príslušného číselného znaku uvedeného v stĺpci 2 uvedenej tabuľky. Článok 2 Záväzné informácie o nomenklatúrnom zatriedení tovaru vydané colnými orgánmi členských štátov, ktoré nevyhovujú tomuto nariadeniu, sa môžu naďalej používať podľa ustanovení článku 12 (6) nariadenia (EHS) č. 2913/92 na obdobie troch mesiacov. Článok 3 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. septembra 1996 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 156, 29.6.1996, s. 15. [3] Ú. v. ES L 302, 19.10.1992, s. 1. -------------------------------------------------- PRÍLOHA Opis tovaru | Zatriedenie číselný znak KN | Odôvodnenie | (1) | (2) | (3) | Spínací obrazový rám so sklenenou prednou časťou s rozmermi 30 x 40 cm pozostávajúci z: mechanicky naberanej sklenenej platne s opracovanými rohmi,potlačeného papierového hárkuatvrdej dosky, ktorá tvorí zadnú stenu obrazu, ktorý držia spolu štyri svorky zo základného kovu | 70139990 | Zatriedenie je určené ustanoveniami všeobecných pravidiel 1, 3 b) a 6 pre interpretáciu kombinovanej nomenklatúry a znením číselných znakov 7013, 701399 a 70139990. Výrobok sa používa na výzdobu interiéru | --------------------------------------------------